Diari Oficial de la Generalitat Valenciana


Sumari del DOGV 3163, del 16-01-1998 (1998/333)

DECRET 309/1997, de 24 de desembre, del Govern Valencià, pel qual es crea un institut d'Educació Secundària a Xeraco.
---------------------------------------------------------------------------------------------------------------------

Permalink ELI

**https://dogv.gva.es/va/eli/es-vc/d/1997/12/24/309/dof/vci/html**

### Dades del document

Número de DOGV
:   3163

Data del DOGV
:   16-01-1998

Secció del DOGV
:   III. CONVENIS I ACTES - G) ALTRES ASSUMPTES

Número del document
:   1998/333


Data del document
:   24-12-1997

Organisme emissor
:   Conselleria de Cultura, Educació i Ciència

Tipus de document
:   Decret

DECRET 309/1997, de 24 de desembre, del Govern Valencià, pel qual es crea un institut d'Educació Secundària a Xeraco. [1998/X333]
  
L'Ajuntament de Xeraco, en la sessió plenària del dia 30 de desembre de 1992, va acordar la cessió gratuïta a la Generalitat Valenciana de la propietat de l'immoble, de 7.251 metres quadrats, situat al carrer de Lluís Vives, propietat de l'Ajuntament.
  
Mitjançant el Decret 74/1993, de 28 de juny, del Govern Valencià (DOGV de 28 de juliol de 1993), es va acceptar la cessió gratuïta de l'esmentat immoble.
  
La Resolució del secretari general de 23 de setembre de 1996, va adjudicar el concurs d'obres convocat el 17 de juny de 1996.
  
La imminent terminació i lliurament de les obres aconsellen la creació del nou institut d'Educació Secundària de Xeraco.
  
Per això, de conformitat amb el que s'estableix en l'article 17 de la Llei Orgànica 8/1985, de 3 de juliol, Reguladora del Dret a l'Educació i en l'article 1 del Decret 234/1997, de 2 de setembre, del Govern Valencià, pel qual s'aprova el Reglament Orgànic i Funcional dels instituts d'Educació Secundària, a proposta del conseller de Cultura, Educació i Ciència, i amb la deliberació prèvia del Govern Valencià en la reunió del dia 24 de desembre de 1997,
  
DECRETE
  
Article únic
  
Es crea el següent centre docent:
  
Província: Valencia.
  
Localitat: Xeraco.
  
Denominació: Institut d'Educació Secundària.
  
Codi: 06417131.
  
Adreça: carrer Lluís Vives, s/n.
  
Composició: 12 unitats d'Educació Secundària Obligatòria.
  
Capacitat: 360 llocs escolars.
  
DISPOSICIÓ TRANSITÒRIA
  
Provisionalmet, i mentre es defineixen i aproven les plantilles tipus corresponents als centres d'Educació Secundària, la plantilla del centre creat estarà constituïda pels llocs de treball que determina la normativa vigent per als instituts de Batxillerat.
  
DISPOSICIÓ ADDICIONAL
  
El que s'estableix en aquest decret s'inscriurà en el Registre de Centres Docents de la Comunitat Valenciana.
  
DISPOSICIONS FINALS
  
Primera
  
Es faculta el conseller de Cultura, Educació i Ciència perquè adopte totes les mesures necessàries per al compliment i desenvolupament del que s'estableix en aquest decret, així com perquè modifique, si s'escau, el domicili, la denominació i la configuració del centre.
  
Segona
  
Aquest decret entrarà en vigor el dia de la seua publicació en el Diari Oficial de la Generalitat Valenciana. No obstant això, els seus efectes acadèmics es refereixen a l'inici del curs acadèmic 1997/1998.
  
Valencia, 24 de desembre de 1997
  
El president de la Generalitat Valenciana,
  
EDUARDO ZAPLANA HERNÁNDEZ-SORO
  
El conseller de Cultura, Educació i Ciència,
  
FRANCISCO E. CAMPS ORTIZ


Còpia Permalink ELI